குதியாட்டம்

குதியாட்டம், சில நேரங்களில் குதியோட்டம் என்றும் அழைக்கப்படுகிறது. இது இளைஞர்களால் நிகழ்த்தப்படும் நடனம். சில சந்தர்ப்பங்களில் இந்நடனத்தின் போது இரத்தத் தியாகம் செய்வது போலப் போலியாக நடனமாடப்படுகிறது. கேரளாவில் உள்ள சில இந்து கோயில்களில் ஆண்டுதோறும் பொங்கல் பண்டிகை கொண்டாட்டங்களில் குதியாட்டம் ஆடப்படுகிறது. இது பெரும்பாலும் பத்ரகாளி அல்லது துர்க்கைக்கு அர்ப்பணிக்கப்பட்ட கோவில்களில் நடைபெறுகிறது. இந்தச் சடங்கு மலையாள நாட்காட்டி மாதமான கும்பத்தில் நடைபெறும். இந்தப் பண்டிகைக் காலத்தில் கடுமையான விரதம் மேற்கொள்ளும் தன்னார்வப் பதின்மவயது அல்லது இளைய சிறுவர்களால் குதியாட்டம் நடைபெறுகிறது. இந்த விரதக் காலத்தில் அவர்கள் துறவு உடைகளை அணிவார்கள்; இறைச்சியைத் தவிர்ப்பார்கள்; எளிய உணவை உண்பார்கள்; கோவிலில் தினசரி பிரார்த்தனைகளில் பங்கேற்கிறார்கள். இவர்கள் சடங்கு உடைகளை அணிந்துகொண்டு, ஆசான் (நடத்துநர்)  ஒருவரின் வழிகாட்டுதலின் கீழ் நடன நிகழ்ச்சிகளை நடத்துகிறார்கள். இந்த நடனங்கள் தெய்வத்தின் புராணக்கதைகளுடன் தொடர்புடையதாக அமையும். இந்த நடனங்கள் மிகவும் உற்சாகமானவை.

இடது|thumb| குதியாட்டம் என்பது கூடியாட்டத்தின் மேடை வடிவத்துடன் தொடர்புடைய ஒரு நாட்டுப்புறக் கோயில் கலையாகும்
கேரளாவின் ஆலப்புழா, கொல்லம், திருவனந்தபுரம் மாவட்டங்களில் உள்ள பத்ரகாளி கோயில்களில் சில குதியோட்டம் நடனங்கள்,Kuthiyottam, Department of Cultural Affairs, Government of Kerala ஊர்வலங்களில், சிறுவர்கள் நடன அலங்காரத்துடன்  இரத்தம் வழிவதுபோன்றே அல்லது தோளில் இடப்பட்ட துளையிலிருந்து வரும் உண்மையான இரத்தத்துடன் நடனமாடுவார்கள். குதியோட்டக் குழுவினரால் இரத்தத்துடனான தொடர்பு, தெய்வத்தின் காயமடைந்த வீரர்களைக் குறிக்கும் என்று நம்பப்படுகிறது. நடனமாடும் சிறுவர்கள் பொதுவாக கேரளாவின் உயர் சாதியினரை (நாயர்) சேர்ந்தவர்கள். மேலும் சில அறிஞர்கள் இத்தகைய குத்தியோட்ட நடைமுறைகள் பண்டைய கேரளாவின் "போலி மனிதத் தியாகம்" நடைமுறைகளில் வேர்களைக் கொண்டிருப்பதாக ஊகித்துள்ளனர். கேரளாவில் குத்துதல், இரத்தம் தொடர்பான சடங்குகள் சர்ச்சைக்குரியவை. இந்தியாவின் குழந்தைகள் துஷ்பிரயோகம் தடுப்புச் சட்டங்களின் கீழ் இவற்றைத் தடை செய்ய வேண்டும் என்று அதிகாரிகள் கோருகின்றனர்.What is the Kuthiyottam ritual and why is it in the news?, The Hindu (2 March 2018)

 மேலும் காண்க 

 தைப்பூசம் - ஊர்வலங்கள், உடலில் துளையிடுதல் ஆகியவற்றுடன் முருகனுக்கு அர்ப்பணிக்கப்பட்ட தமிழ் பண்டிகை பாரம்பரியம்.

 மேற்கோள்கள் 

பகுப்பு:கேரள நடனங்கள்